2016. gada 8. martā Noteikumi Nr. 141

Rīgā (prot. Nr. 12  17.§)

**Grozījumi Ministru kabineta 2010. gada 16. marta noteikumos Nr. 257 "Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību"**

Izdoti saskaņā ar

Valsts un pašvaldību institūciju

amatpersonu un darbinieku atlīdzības

likuma 28. panta otro un trešo daļu

Izdarīt **Ministru kabineta 2010. gada 16. marta noteikumos Nr. 257 "**Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību**"** (Latvijas Vēstnesis, 2010, 55., 206. nr.; 2012, 106. nr.) šādus grozījumus:

1. Izteikt 19. punktu šādā redakcijā:

"19. Amatpersona, kuru izslēdz no izglītības iestādes, pilnā apmērā atmaksā līgumā par izglītības ieguvi un dienestu norādītajai Iekšlietu ministrijas sistēmas iestādei vai Ieslodzījuma vietu pārvaldei faktiski segtos mācību izdevumus, izņemot šo noteikumu **24. punktā minētos gadījumus**."

2. Papildināt noteikumus ar 21.2punktu šādā redakcijā:

"21.2 Saskaņā ar šo noteikumu 19. un 19.1punktu aprēķinātos mācību izdevumus amatpersona atmaksā vienā vai vairākos maksājumos triju gadu laikā pēc amatpersonas izslēgšanas no izglītības iestādes saskaņā ar līgumu par izglītības ieguvi un dienestu, ja amatpersona pēc izslēgšanas no izglītības iestādes nepārtrauc dienestu Iekšlietu ministrijas sistēmas iestādē vai Ieslodzījuma vietu pārvaldē."

3. Izteikt 22. un 23. punktu šādā redakcijā:

"22. Saskaņā ar šo noteikumu 20., 21. un 21.1punktu aprēķinātos mācību izdevumus no dienesta atvaļināta persona atmaksā vienā vai vairākos maksājumos divu gadu laikā pēc atvaļināšanas no dienesta.

23. Ja amatpersona vai persona neatmaksā mācību izdevumus šo noteikumu 19., 19.1, 20., 21., 21.1, 21.2 un [22. punktā](http://likumi.lv/doc.php?id=207675#p22) paredzētajos termiņos, kārtībā vai apmērā, līgumā par izglītības ieguvi un dienestu norādītā iestāde neatmaksāto mācību izdevumu summu piedzen tiesas ceļā. Tiesas ceļā piedzen arī saskaņā ar šiem noteikumiem aprēķināto mācību izdevumu summu, ja amatpersona izglītības ieguves laikā atsakās uzņemties šajos noteikumos paredzētās saistības."

Ministru prezidents Māris Kučinskis

Iekšlietu ministrs Rihards Kozlovskis